Xabier Lete duela hamar urte hil zen - Deia\nKantariak gugan segitzen du, bizi-bizirik\nfermin erbitiren erreportajea 04.12.2020 | 07:47\nXabier Lete Iruñeko planetarioan, 2008ko abenduaren 2an, 'Egunsentiaren esku izoztuak' liburuaren aurkezpen-ekitaldian. Ekitaldi arrakastatsu eta hunkigarria izan zen. Iban Aguinaga\nXabier Lete Iruñeko planetarioan, 2008ko abenduaren 2an, 'Egunsentiaren esku izoztuak' liburuaren aurkezpen-ekitaldian. Ekitaldi arrakastatsu eta hunkigarria izan zen.\nXABIER Lete duela hamar urte hil zen, bizitzan maite izan zituenekinbelaze eder batean elkartzeko esperantzari eutsiz. Ordurako, berrogeita bost urteko ibilbide oparoa egina zuen: existentzialismotik espiritualtasuneraino. Egiaren bila, bakarka gehienetan, etengabeko gogoetan. Fidel haren ideia, kezka eta bidearekiko.\nLete gizon poliedrikoa izan zen: poeta, kantaria, kantugile bikaina, prosa egile, pentsalari zorrotz eta kritikoa, bertsozale eta bertso zaharren dibulgatzailea, politikan ere aritua€ Bistan da lana ongi egina joan zela, Euskal Herrian arrasto sakona utziz. Geroztik, hamaika kantaldi, poesia emanaldi eta hitzaldi antolatu dira haren oroimenez. Hura hizpide harturik idatzitako liburu zerrenda ere luzea da. Azken hilabeteotan, bost argitaratu dira.\nLangile baten semea naiz ni\nOiar-tzuarra, 1944an sortua, Xabier Lete Bergaretxe gerra galdua zuen langile baten semea zen. Ama ere langile, etxetik, Donostiako denda baterako jostun. Gurasoek peritu ikasketak egitea nahi zuten, horrek lanpostu ona bermatuko ziolakoan. Gaztearentzat, ordea, hura ez zen amesturiko bidea. Tarragonako ikasketak amaitu gabe itzuli eta fabrika batean hasi zen lanean, harik eta musika ogibide bihurtu zuen arte.\nLetek kultura nahiago zuen fabrika baino: antzerkia, musika, bertsolaritza, filosofia eta poesia, poesia batez ere. Erreka zikinen iturri garbiak aurkitu nahi zituen poeta zen. Musikan bezala, literaturan ere autodidakta, baina ez maisurik gabea: filosofo klasikoak, Pascal, Camus, Pavese, Rilke eta Lizardi, beste askoren artean.Caro Baroja, Oteiza eta Lekuonatarren eragina ahantzi gabe. Maisu asko, beraz, eta jakin mina izena zuen unibertsitatea.\nJende aurrean kantatzeko parada Ez dok amairu taldeak eman zion, Seguran, Benito Lertxundi gaixotu zen egun batean. Oiartzuarrak ez zuen sekula egun hura ahantzi, ezta Joxean Artzek kantaldia amaiturik bota ziona ere: "Hi, Xabier, hain gaizki kantatzen duk, kriston exitoa edukiko duk".\nJose Angel Irigarayk 1965ean ezagutu zuen Lete. "Orduan, batzuk biltzen hasi ginen kantugintzan eta poesian molde berriekin hasteko asmoz, oraindik Ez dok amairu osatu gabe zegoela. Xabier Joxean Ar-tzek gonbidaturik bildu zen taldera. Ordurako, Letek herri kulturarekiko interes handia zuen: koplak eta bertsoak ezagutu eta kantatzen zituen. Aldi berean, harena begirada modernoa zen, existentzialismo kutsuarekin. Garai hartan poesia ere idazten hasia zen".\nEuskal Herri nerea ezin zaitut maite\nEz dok amairuren garaia oparoa izan zen. Mundu berriaamesten zuen gazte taldeak Euskal Herriko txoko askotara eraman zuen egarri hori. Taldekideen artean, Lurdes Iriondo zegoen: garaiko izar handia, Euskal Herriko Joan Baez. Geroztik, Leteren bikote eta oholtzako kide ere askotan.\nLete irakurle amorratua zen, kritikoa, nahiko bakartia. Euskal Herria maite zuen, noski, baina minetik askotan: Euskal Herri nerea ezin zaitut maite, baina non biziko naiz zugandik aparte. "Xabier Letek -dio oiartzuarraren obra sakonki aztertu duen Alex Gurrutxaga EHUko irakasleak- hiru gai nagusi ditu: aberria, heriotza eta maitasuna. Poema, testu eta kantu asko eskaini zizkion aberriari, eta gehienetan maitasun eta min sentipen kontraesankor horretatik".\nEz dok amairu taldearen bidea amaiturik, Letek oholtza gainean segitu zuen harik eta 1978an kon-tzertuak uztea erabaki zuen arte. Tentsio politiko handiko garaian, kantaldietan ere oihu eta kontsignak nagusitzen ziren. Aberriaren kantariak ez zuen inoren esanetara makurtu nahi. Kontzertuetako giroarekin nazkaturik, kantatzeari utzi zion. Aguanta zaitzatela zeuen ama santisimak, horrela despeditu zen.\nHandik bi urtera, kultur arloko 33 euskal herritarrek ETAren indarkeria salatzeko agiria sinatu zuten. Horietako bat, Xabier Lete, askoren-tzat horregatik traidore bihurtua. Mutil kozkorra zelarik, Oiartzungo gerra garaiko zauriak ezagutu zituen. Erreketeak herrian sartu eta hogeita bost bat lagun garbitu zituzten, abertzaleak gehienak. Geroztik, suzko letrekin idatziriko printzipioa eraman zuen kontzientzian: "Ez basakeriarik, ez torturarik, ez fusilamendurik, ez heriotza bortitzik. Eta ez lista beltzik".\nKantatzera noazu bertso 1 edo 2\nXabier Lete tipo iluna zela ematen zuen, ezkorra. Ongi ezagutu zutenek, ordea, ezetz diote. Anjel Lertxundirenak dira ondorengo hitzak: "Adeitsua zen, lagunen laguna, algara errazekoa, dibertigarria, ganberroa alditan". Lete hamabi urtetan ezagutu eta hil arte adiskide izan zuen Antton Valverde ados dago: "Egia da itxura serioa zuela, eta haren poema asko horrelakoak zirela. Baina Xabier Lete oso gizon atsegina zen, eta umoretsua. Lehertu arteko parrak egin izan ditugu. Elkarrekin eginiko bidaietan ere, ederki pasatu dugu, lagun ezin hobea zen. Hain etorri handikoa izanik, imitazioak egiten eta pasadizoak konta-tzen bikaina zen. Jende aurrean tipo iluna ematen bazuen ere, dibertigarria eta umoretsua zen".\nLetek kulturaren leiho asko zituen zabalik: Bachekin adina gozatzen zuen Txirritaren bertsoekin. Nostalgia handiko kantuen egile, bestelako tonua erabiltzen ere bazekien. Gaztelako Isabel erreginari bertso xelebreak egin zizkion, espainiar obispoek santifikatu nahi izan zutelarik. Gizon arruntari ere umoretikkantatu zion kopla sorta ezagun batean:Anttonio, Lorentxo edo Joxe Mari€ gauza ederra denik ez ukatu neri.\nEtorri handikoa zen, plaza gizona. Kontzertuetan aurkezpen gogoangarriak egiten zituen. Elkarrizketak tantaka ematen zituen, "kazetariengatik baino, nire buruagatik(€)Badakit gauzak esaten ditudala behar ez diren bezala. Motz geratzen naizela batzuetan, beste batzuetan pasa€" Horretan ere, Lete kritikoegi bere buruarekin. Etorri handia eta pentsamendu sakona, horra hor kazetarien ametsetako solaskidearen bertuteak. Lete bien jabea zen.\nPianorik ez Leteren sortetxean, baina gogorik bai amesturiko lurraldeetara joan-etorriak egin eta hango doinuak gurera ekartzeko. Habanera da horietakoa. Euskaraz bakarra dugunez, kantuak ez du beste izenik behar.\nBadira herriak bere egiten dituen kantuak, herri abesti bihurtzeraino. Herritarren memorian txertaturik, egilea nor den ahaztu ere egiten da, betikoak direlakoan. Ohorerik handiena, nire ustez, herriari kantatu nahi dion batentzat. Lete poeta kantariak kantu egile ere bikaina zela erakutsi zigun: Habanerabera, Xalbadorren heriotzean, Lizardiren izotz ondoko eguzki, Izarren hautsa, Ez nau izutzen negu hurbilak, Heriotzaren begiak, Seaska kanta€\nEresirik gabe hil ziren gure aurrekoak Xabier Lete dotore jan-tzirik, traje ilun batekin, argazkilariari begira. Donostiako kafetegi batean dago, aulki batean jarririk. Mahai gainean, kafea eta tabako-paketea. Ondoko aulkian, gabardina txukun-txukun utzia. Eskeintza diskoaren azala da.\n1991n argitaratu zuen, urtetako isiltasuna hautsiz. Ordurako, hil arteko bizimodua baldintzatu zion gaixotasunak kolpe handia emana zion, hiltzeko zorian utziz. Garai hartan, Iruñeko irrati batean ari nintzen ni lanean, euskarazko programazioaren arduradun. Gogoan daukat diskoa jaso, kantuak entzuten hasi eta LPari izena ematen zion kantura heldu nintzela. Hura ez zen abestia,oiartzuarrak ederki irakurritako poema eder, sakon eta hunkigarria baizik. Geroztik barruan eraman dut. George Steinerrek arrazoi zuen: ederra da testu onak buruz ikastea (par coeur, frantsesek dioten bezala), sekula ez baititugu galduko, gurekin joanen dira beti. Gogoan eta bihotzean.\nEskeintza aita zenari dago dedikatua, belaunaldi baten ordezkari gisa. Leteren adinkide askok eten bat egin nahi zuten aurrekoekin, haiengandik zer ikasirik ez zutelakoan. Hark, ordea, onarpen eta maitasunaren talaiatik begiratu zien denbora ukatu baten kudeatzaileei, onest joka-tzen saiatu eta eresirik gabe hil ziren haiei. "Hitz gutxi, zuzen bizi, iragana errukiz eta ironiaz begiratu", horrela laburbildu zuen aita zenaren bizi-filosofia. Eta horrez gain, eta oroz gain, dezentzia, gutako askok ere etxean hamaika aldiz entzundako kontzeptu zabal eta zehatza aldi berean: zintzo jokatu bizitzan, inori kalterik egin gabe.\nXabier Lete Nafarroako Oiartzunen sortu zela esan genezake. "Gipuzkoako herri bat baino gehiago, Nafarroako mendietan kokatutako herri basati samar bat zirudien", esan zien Pello Zubiria eta Joxe Anjel Arbelaitzi, Oiar-tzungo urtekarirako egin zioten elkarrizketan.\nNafarroa arragoa ongi ezagutu eta biziki maite izan zuen. Altzateko jaunaren Bidasoa aldea, Baztan eta Ultzama bailarak; Nafarroa horiaz ere gozatu zuen, batez ere Obanoseko udaldi goxoetan; Leireko Monasterioazere, transzendentziari dei egiten zioten fraideen kantuekin; Agina mendia ahantzi gabe, noski. Hortik, Nafarroa eta Iparraldeko paisaia maitagarriak, bertako kaperatxoa eta Oteizak Aita Donostiaren omenez eginiko monolitoa, kantu zahar batetik harturiko esaldiarekin: xori kantazale eder hori, non ari aiz kantatzen€\nAginari eta esaldi horri loturik, Leteren kanturik ezagunena: Xalbadorren herio-tzean. Urepeleko artzaina pertsonaia misteriotsu eta hunkigarria irudi-tzen zitzaion Leteri: "Xalbadorrek ondu zituen bertsoak ezingo lirateke inola ondu barne mundu berezi eta sakonik gabe", idatzi zuen Abesti-tzak eta poema kantatuak liburuan. Xalbadorrez dioena bere buruaz ere esan zezakeen. Argi dago: Letek barne mundu berezia zuelako utzi digu kultur herentzia eder hori.\nGure artetik joan zenetik hamar urtera, Letek gurekin segitzen du, gugan, haren poema, kantu eta esanetan. Bizi-bizirik


Komisio (argipena) - Wikipedia, entziklopedia askea.\nKomisioa zerbitzu bat burutzeagatik ordaintzen den saria da. Gehienetan, salerosketa batean bitartekari gisa aritzeagatik jasotzen da edo diru kopuru jakin baten inguruko operazio bat burutzeagatik ordaintzen da, zenbatekoaren portzentaje moduan gehienetan. Hainbat komisio mota daude:\nbanku komisioak, bankuek bezeroei kontuak eduki, ordainketak eta transferentziak burutu eta beste zerbitzuengatik kobratzen dituztenak;\nburtsa komisioak, burtsako artekariak egindako zerbitzuengatik kobratzen dituena;\nerretrokomisioak, legez kanpoko komisioak dira, non bitartekariak operazio batean dirua entregatu behar duenarekin aurrez komisio bat adostu baina gerora beste aldearekin ezkutuan adostuta operazioaren zenbatekoa handituz zenbateko gehigarria jasotzen duen.\nAzken aldaketa 22 apirila 2015(e)an, 14:50(e)tan\nOrriaren azken aldaketa: 22 apirila 2015, 14:50.


Txokolate beltza egunero 10 urtean jateak bihotza babes lezake | Consumer\nArrisku handiko paziente batzuen apoplexia-arriskua ere murriztuko luke.\nMelbourneko (Australia) Monash Unibertsitateko ikerketa-talde batek egindako ikerketa baten arabera, 10 urtean behin txokolate beltza jateak bihotzekoak eta apoplexiak izateko aukerak murriztu ditzake arrisku handiko gaixo batzuen artean. Ikerketa “British Medical Journal” aldizkarian argitaratu zen, eta eredu matematiko bat erabili zuen eguneroko txokolate beltza kontsumitzeak bihotzeko arazoak izateko arrisku handia zuten sindrome metabolikoa zuten 2.013 pertsonengan duen eragina aztertzeko.\nParte-hartzaile guztiek arteria-tentsio altua eta sindrome metabolikoa zuten, baina ez bihotzeko gaixotasunaren edo diabetesaren historiala, eta, gainera, ez zuten medikaziorik hartzen tentsioa jaisteko. Hala, ohartu ziren txokolate-zatiak egunero irensten zituen pazienteak saihestu zezakeela bihotz ez-hilgarriaren 70 eraso eta 10.000 pertsonako 15 hilgarri edo apoplexia gertatzea. Gainera, txokolate beltza irenstean oinarritutako tratamendu baten kostu ekonomikoa baloratu zuten, eta, beraz, zenbatetsi da “prebentzio-estrategiak” urtean 31 euro inguru kostatuko zaizkiola pertsona bati.\nHala ere, ikertzaileek azpimarratu zuten babes-efektuak txokolate beltzean baino ez zirela ikusi; izan ere, txokolate beltzak gutxienez %60 edo %70 kakaoa du, eta hori, ziur aski, flavonoide-maila altuagoari zor zaio. Horregatik, alde batera uzten dira onura horiek txokolate esnedunean eta txokolate zurian.\n“Une honetan, aurkikuntza horiek hipotetikoak dira frogatutakoak baino, eta, beraz, emaitzek bizitza errealeko datuak behar dituzte baieztatzeko”, dio Kenneth Ong Estatu Batuetako Brooklyngo Ospitaleko doktoreak. Emaitza horiek “sindrome metabolikoa duten pertsonak alaituko dituzte”, baina uste du “egunero 10 urtez txokolate beltza kontsumitzeak ondorio kaltegarriak izan ditzakeela”; izan ere, “kaloriak eta azukreak eragin kaltegarria izan dezakete paziente horietan, hasteko gehiegizko pisua baitute eta glukosarekiko intoleranteak baitira”.\nbabestu bihotz ingesta-eu negro-eu txokolate


Txostenak - Nafarroako Arartekoa (2018)\n2019/12 Nafarroako Arartekoa (2018) 2019/06/21\nNafarroako Arartekoa (2018)\nNafarroako Kontuen Ganberak Arartekoaren iazko kontu orokorrari buruzko txostena plazaratu du.\nTxostenak gogoratzen duenez, Arartekoaren zeregina da biztanleriaren eskubideak defendatzea, bereziki administrazioen gehiegikerietatik. Erakundeko burua Parlamentuak aukeratzen du, sei urterako. Javier Eneriz da gaur egungoa. Parlamentuak 2007an aukeratu zuen eta, beraz, 2013an amaitu zitzaion agintaldia. Geroztik, jardunean segitzen du.\nArartekoak, iaz, 700.000 euro gastatu zituen. Gastuaren %70 langileriarena da. Erakundean zortzi lagun ari dira: bi funtzionario eta gainerakoak aldi baterako kontratatuak.\nKontabilitate, kontu-hartzailetza, kontratazio eta gastuen baimenerako Parlamentuaren arautegi bera bete behar du. Arartekoaren aurrekontu proiektua Nafarroako aurrekontu nagusien parte da, eta kontuak ere Nafarroako kontu orokorretan sartzen dira.\nKontuen Ganberaren txostenak dioenez, Arartekoaren kontuek ongi islatzen dituzte ondare eta finantza egoerak, aurrekontuaren kitapena eta urteko emaitza ekonomikoa.\nArartekoaren iazko jarduerari buruzko datu nagusiak honakoak dira: erakundeak 2.412 jarduketa egin zituen, aurreko urtean baino %10 gehiago. 1.193 kexa eta 1.398 kontsulta kudeatu eta 401 erabaki hartu zituen.


Fernando Muniozgureni agurra — dantzan.eus\nHemen zaude: Hasiera › Komunitatea › Kezka dantza taldea › Fernando Muniozgureni agurra\nFernandoren erritmora makina bat dantza egindakoak gara Kezkako batzuk. Euskara eta euskal kulturaren inguruan Eibarren izan dugun akuilurik zorrotzena eta sustatzailerik sutsuena izan da Fernando Muniozguren.\n2005eko martxoan, ikusi gintuen azkenengoz dantzan Fernandok. Pas de Basque ikuskizuna eskaini genuen Zizurkilen, eta emanaldi bukaeran pozik etorri zitzaigun zoriontzera. Ohikoa zuen irakurketa zorrotza egin zigun, gozatu zuela aitortu eta irriparrea ezpainetan hango eta hemengo dantzek pizten zizkioten irakurketa sinbolikoen berri eman zigun.\nBere agur ekitaldia alaia izan zedila eskatuta joan zitzaigun pasa den astean Fernando, eta eskaera horri erantzun nahirik behin baino gehiagotan goraipatu izan zizkigun Arratiako jotak hautatu genituen. Fernandoren lagun eta Eibarko eta Euskal Herriko euskaltzaleen bilera handia izan zen larunbatean, uztailaren 15ean, Txantxazelain ospatu zena Fernando Muniozgureni azken agurra emateko.\nFernandoren proiektu amaigabeen sarean behin baino gehiagotan eroritakoak aritu ziren dantzari eta musikari. Ane Sarasketa eta Enrike Izagirre dantzan, eta Adolfo Jainaga soinu txikiarekin, Inma Albizu panderoarekin eta Iñaki Barua kaja txinarekin.


Aretxabaletatik osteratxoa "Herri Txiki, Infernu Handi" saioan igandean\nPublikatuta: 2022/02/04 09:55 (UTC+1) Azken eguneratzea: 2022/02/06 11:55 (UTC+1)\nZuhaitz Gurrutxagak eta Mikel Pagadik Gipuzkoako Aretxabaleta herria ezagutuko dute gaur gauean. Goio Arrieta, Ibai Zangitu, Joxe Joakin Jauregi, Etxeandia ahizpak, Markel Uriarte, Jesus Otxoa Koletas, Gorka Madinabeitia Katxo eta Ibai Alberdi izango dira aste honetako protagonistak.\nMikel Pagadik, adibidez, Ibai Zangitu ezagutuko du lehenik, Aretxabaletako inauterien enbaxadore nagusia. Aratusteetako traje ofiziala den tunika txuria jarriko dute Pagadik eta Zangituk eta txino-dantza antzeztuko dute. Telefono kabina zahar baten inguruko komeriak ere izango dituzte hizpide.\nZuhaitz Gurrutxagak, bestalde, Aretxabaletako lau ahizparik ospetsuenak ezagutuko ditu. Beraietako bi bikiak dira, eta hori gutxi balitz, uniforme berarekin egiten dute lan, "Gemes" euren estetika zentroan. Zuhaitz Gurrutxaga euren eskuetatik pasa eta gorputz zein arima, eraberrituta aterako da.\nAretxabaleta Etxeandia ahizpak


Haragi xehatuaren kontrola | Consumer\nHaragi xehatuaren kontrola\nEgilea: Egilea Juan Ramón Hidalgo Moya\narabera: Asteazkena, 2001eko irailaren 12a\nAraudiaren arabera, haragia makina edo tresna ebakitzaile egokien bidez xehatzen da. Ahalik eta garbiketa eta higiene handienarekin egin behar da, karater organoleptikoak aldatu gabe, bakterioen kutsadurarik sortu gabe eta nutrizio balioaren galerak ahalik eta gehien murriztuta.\nBatasunaren barruko merkataritzarako mugako kontrolak ezabatzea barne-merkatuaren aplikazio praktikoaren ondorio izan zen. Hori aplikatzeak ekarri zuen Europar Batasuneko osasun araudia aldatzea, gizentzeko animalien eta gainerako animalia espezieen haragi freskoen ekoizpena eta merkaturatzea arautzen duena, bai eta haragi produktu bihurtzea ere.\n1994an, haragi xehatuaren eta haragi-prestakinen ekoizpenari eta merkaturatzeari aplikatu beharreko baldintzak ezartzen zituen Zuzentaraua onartu zen. Zuzentarau hori Batzordearen 1996ko Erabakiarekin osatu zen; horren bidez, osasun-baldintzak eta osasun publikoaren ziurtagiria ezarri ziren haragi xehatua eta beste herrialde batzuetatik ekarritako haragi-prestakinak inportatzeko. 2000. urtean Batzordearen beste erabaki batek aurrekoa indargabetzen zuen.\nxehatuaren ekoizpenari eta merkaturatzeari aplikatzen ahal zaizkion osasun baldintzak arautzen dituen Espainiako araudia 1997. urtearen amaieran onartu zen, eta, hartara, Espainiako Zuzenbideari buruzko Erkidegoko araudia onartu zen. Hala ere, arau hori ez zaie aplikatuko haragi xehatu mota guztiei.\nProdukzioaren eta merkataritzaren kontrola\nTxikizkako merkataritza kontrolatzeko osasun arauek arautzen dituzte txikizkako salmentarako establezimenduak eta giza kontsumorako haragi xehatuaren saltokien ondoko lokalak. Saltokietan, xehetasunez, haragiaren xehatzea eroslearen aurrean egin behar da.\nBien bitartean, mekanikoki bereizitako eta baimendutako establezimenduetan tratamendu termikoa duten haragiak, bai eta haragi xehatuaren ekoizpena eta merkaturatzea ere, haragi-produktuen fabrikazioan lehengai gisa erabiliko dena, haragi-produktuak eta animalia-jatorriko beste produktu batzuk ekoitzi eta merkaturatzeko baldintza sanitarioak ezartzen dituen arauaren arabera arautuko dira.\nEuropar Batasuneko kontsumitzaileen segurtasuna babesteko, haragi freskoekin egindako haragi xehatuaren Europar Batasunaren barruko trukeak baizik ez dira baimenduko. Haragiaren jatorria hainbat espezietakoa izan daiteke: behia, zerria, ardia eta ahuntza. Hori lortzeko, muskulu ildaskatuak erabiliko dira (bihotzak izan ezik), baimendutako establezimenduetatik datorren haragi freskoko alboko gantz-ehunak barne, edo legezko araudia betetzen duten baimendutako hirugarren herrialdeetatik inportatutakoa. Zerri haragi freskoaren kasuan, trikinak atzemateko azterketa egin beharko da edo hotz bidezko tratamendua.\nBaimendutako establezimendu batean haragi izoztua edo ultraizoztua bada, haragi txikitua hezurrik gabeko haragi freskotik atera eta biltegian eduki behar da. Gehienez ere hemezortzi hilabete izanen dira behi haragia bada, hamabi hilabete ardi haragia bada eta sei hilabete zerri haragia bada. Zerri eta ardi haragia denean, agintaritza eskudunak baimena ematen ahalko du haragia in situ hezurgabetzeko, xehatu baino lehentxeago, betiere eragiketa hori higiene- eta kalitate-baldintza egokietan egiten bada. Haragi hori modu ultrakelatuan ontziratu eta aurkeztu beharko da. Horretarako, zentroan gutxienez -18 °C-ko edo gutxiagoko tenperatura lortu behar du, giza elikadurarako elikagai ultraizoztuei buruzko arau orokorrak zehazten duen moduan.\nhoztuaren kasuan, gehienez ere sei eguneko epean erabiltzen da, animaliak hil eta hurrengo egunetan, hezurrik gabeko eta hutsean ontziratutako behi-haragiaren kasuan izan ezik. Haragi txikitua hotzak tratatzen du, gehienez ere ordubetean, zati komertzialak lortu eta ontziratu ondoren. Salbuespena egiten denean haragiaren barne-tenperatura jaistea eskatzen duten prozedurak behar direnean gertatzen da. Hala bada, haragi xehatua ontziratu eta hozkailuan aurkeztu behar da, eta zentroan 2 ºC-ko edo gutxiagoko tenperatura lortu behar da ahalik eta azkarren. Arauak baimena ematen du, betiere etiketan zehazten bada, izoztutako haragi kopuru mugatu bat gehitzeko, hozte-prozesua bizkortzeko, ezarritako tenperatura lortzeko gehienez ere ordubetez.\nBeste lege-baldintza batzuk\nHaragi horren ekoizleek, banatzaileek eta merkatariek hainbat baldintza bete behar dituzte, legeak higiene baldintzei eta lokalak baimendu, markatu eta etiketatu, ontziratu, paketatu, biltegiratu eta garraiatzeari eta langileen prestakuntzari dagokienez ezartzen dituenak.\nBetebehar horiek beteko\ndirela bermatzeko, ekoizpenaren autokontrolerako sistema jarraitua ezarri behar da eta arriskuei aurrea hartzeko sistemak ezarri. Sistema horiek honako hauek eskatzen dituzte: establezimenduan sartzen diren lehengaiak eta garbiketa- eta desinfekzio-metodoak kontrolatzea, agintari eskudunek onartutako laborategietan analisiak egiteko laginak hartzea, kontrolen erregistro idatzia edo grabatua eta emaitzak agintari eskudunaren esku jartzea gutxienez bi urtez (produktu hoztuen kasuan, epea 6 hilabetera murriztu ahal izango da, produktua kontsumitzeko epemuga igaro ondoren), eta osasun-markatze bermatua, garraioaren eta/produktuaren tenperatura finkatuta.\natalean ez dago baimenduta haragi xehatuaren erradiazio ionizatzaile edo ultramoreen bidezko tratamendua egitea, ez dagokion osasun-baimenik gabe jardutea, ez ezkutuko trafikoa, ez baimendu gabeko eta Elikagaien Osasun Erregistro Orokorrean erregistratutako establezimenduetatik datozen haragi xehatuak eta haragi-prestakinak hornitzea edo banatzea, ez eta ontziratutako produktuek edo etiketek izan behar dituzten erregistro-zenbakien kontsignaziorik eza ere.\nDebekatuta daude, halaber, legez ezarritako muga mikrobiologikoak gainditzen dituzten haragi xehatuak edo haragi-prestakinak trafikatzea, banatzea edo saltzea, osasun-arriskua dakartenak, dagokion produktuaren nutrizio-ahalmena nabarmen murrizten duten manipulazioak, baimendu gabeko gehigarriak eranstea, baimendutako establezimenduetatik datozen sorten dokumentaziorik eza, zirkulazioa, haragi xehatuak osasun-baldintza eskasetan banatzea edo saltzea edo substantzia zoonootizetikoak arrisku larrian jartzea eragiten dutenak.\nLegez, giza kontsumorako egokiak ez direla deklaratutako haragi freskoak ere ezin dira erabili, ez eta arrisku sanitario edo zoosanitario larriak dakartzaten produktuak modu klandestinoan ekoitzi, banatu edo saldu ere; ez eta iruzurrak edo produktuen aldaketak ezkutatzera bideratutako manipulazioak ere.\nsegurtasuna bermatzeko, elikagaia garraiatzen den bitartean, bidalketako establezimenduak emandako agiri komertzial bat eduki beharko da. Agiri horrek baimendutako fabrikazio lokalaren osasungarritasun marka izanen du eta, haragi xehatu izoztuaren kasuan, hilabetearen eta izozte urtearen aipamen argia.\nhartzaileak dokumentua gorde beharko du, hala eskatzen duen agintari eskudunari aurkeztu ahal izateko. Helmugako estatu kideak, bere agintarien bidez, osasun-ziurtagiria eskatzen ahalko du haragi txikitua Europar Batasunetik kanpoko hirugarren herrialde batera esportatzeko erabiltzen bada. Agiri horren ordez, legez onartutako albaitaritza-ikuskaritzaren ziurtagiria aurkeztu beharko da, haragi xehatua eskualde edo eskualde batean dagoen eta animalia-osasunagatik murriztuta dagoen eremu batean dagoen fabrikazio-establezimendu batetik datorrenean, edo bidaltze hori beste estatu kide batera bideratzen denean, hirugarren herrialde batetik ibili ondoren, kamioi prezintatuan.\nIzen hauek: haragi xehatu magra, behi-haragi xehatua, txerrikia duen haragi xehatua, beste espezie batzuetako haragi xehatua, haragia lortu den animalia-espeziearen izenarekin lotuta egongo dira. Ontziei legez ezarritako baldintzak betetzen direnean bakarrik aplikatuko zaizkie.\nKontseiluaren 94/65/EE Zuzentaraua, abenduaren 14koa, haragi xehatuaren eta haragi prestakinen ekoizpenari eta merkaturatzeari aplikatu beharreko baldintzak ezartzen dituena. 2000/572/EE Erabakiak osatzen du, eta Batzordearen 1996ko abenduaren 17ko 97/29/EE Erabakia indargabetzen du; horren bidez, osasun-baldintzak eta osasun publikoaren ziurtagiria ezartzen dira haragi xehatua eta beste herrialde batzuetatik datozen haragi-prestakinak inportatzeko.\nUrtarrilaren 15eko 49/1993 Errege Dekretua, animalia-jatorriko produktuen Europar Batasunaren barruko trukeetan aplikatu beharreko albaitaritza-kontrolei buruzkoa.\nUrtarrilaren 29ko 147/1993 Errege Dekretua, haragi freskoak ekoitzi eta merkaturatzeko baldintza sanitarioak ezartzen dituena.\n1904/1993 Errege Dekretua, urriaren 29koa, haragi-produktuak eta animalia-jatorriko beste produktu batzuk ekoitzi eta merkaturatzeko baldintza sanitarioak ezartzen dituena.\nUrriaren 20ko 2087/1994 Errege Dekretua, Hegaztien Haragi Freskoak Ekoitzi eta Merkaturatzeko Osasun Baldintzak ezartzen dituena.\n1996ko urtarrilaren 17ko Agindua, zerri eta zaldi espezieen etxeko animalien haragietan trikinak hautemateari buruzkoa.\n1916/1997 Errege Dekretua, abenduaren 19koa, haragi txikitua eta haragi prestakinak ekoitzi eta merkaturatzeko osasun baldintzak ezartzen dituena.\nAzaroaren 23ko 1977/1999 Errege Dekretua, hirugarren herrialdeetatik datozen produktuen gaineko albaitaritza-kontrolak antolatzeko printzipioak ezartzen dituena.\n202/2000 Errege Dekretua, otsailaren 11koa, elikagaien manipulatzaileei buruzko arauak ezartzen dituena.\nelaborazio haragi izoztu haragi xehatu haragi xehatu mahats merkataritza normativa-eu producción-eu\nElikagaien segurtasunaren eta nutrizioaren egoera munduan\nEtilen oxidoa elikagaietan: arriskuak eta gomendioak\nHiziki, artsenikoa duen alga mota, eta ez dugu kontsumitu behar\nOntzi adimendunak: hauek dira kontsumitzaileentzako abantailak


Felix Iriarte (Argituz): «Eskubide sozial, ekonomiko eta politikoak praktikara eramateko borondate politikoa behar da» – Hala Bedi\n> Felix Iriarte (Argituz): «Eskubide sozial, ekonomiko eta politikoak praktikara eramateko borondate politikoa behar da»\nFelix Iriarte (Argituz): «Eskubide sozial, ekonomiko eta politikoak praktikara eramateko borondate politikoa behar da»\njunio 17 Hizpidea EnNoticias 0\nJardunaldiak antolatu dituzte Gasteizen eta Donostian Ekainaren 17, 18 eta 19an.\nGiza eskubideen artean, aitortuak bai baina betetzen ez diren eskubide asko daude. Horien artean eskubide sozial, ekonomiko eta politikoak, eta ingurumenari lotutakoa. Hauei merezi duten garrantzia emateko eta betetzen direla bermatzeko, eskubide sozialen behatoki bat sortzea proposatu du Argituz giza eskubideen aldeko elkarteak. Gainera, jardunaldi batzuk antolatu dituzte giroa berotzen joateko eta eskubide hauen garrantzia azpimarratzeko.\nFelix Iriarterekin hitz egin dugu, Argituz-eko kidearekin, eta berak sakondu digu gaia. Batetik, eskubide hauek gure bizitzetan duten pisua, eta nola bigarren mailako eskubidetzat hartzen diren beste batzuen aldean. Eta bestetik, gaur bertan abiatuko diren jardunaldien berri eman digu. Gai interesgarriak landuko dituzte gaurtik hasita larunbata arte Gasteizen, eta ostiraletik larunbatera Donostian egingo dituzten jardunaldietan.\nHizpidea: Felix Iriarte (Argituz): "Eskubide sozial, ekonomiko eta politikoak praktikara eramateko borondate politikoa behar da"\n← V. urteurrena ospatuko du larunbatean Sumendi espazioak\nFrantziar Estatuko Emakumezko Preso Politikoen Egoera aztertuko dute Errekaleorretik →


Nola zure denda fisikoa sustatzea online? Estrategia benetan funtzionatzen duen Semaltatik\nZure denda txikia bisitatzeko jende gehiago lortzea zurea handitzea daSalmenten. Baina denda fisiko bat merkaturatzeko denda elektroniko bat bezalakoa da?\nInterneten adreiluak eta morteroak saltzen dituzten sinesmen zaharrak ez dira egia.Egia esan, internetek negozio-jabeek bezero potentzialak ezagutzeko eta iristeko aukera ematen die. Halaber, laguntzen dumarketin fisiko handia sustatzen duen merkatu-plan sendoa eta trafiko gehiago trabatu.\nDendak fisikoak orain lineako dendekin lehian ari dira, baina bat badagolineako marketin tresnak perfekzionatzeko, kalitate handiko estrategia bat sortuko duzu lineako txikizkako dendetan.\nHonen aholkuak, Michael Brown-ek emandakoak, Customer Success Manager-enak dira Semalt Zerbitzu Digitalak, zure online denda fisikoa sustatzeko:\n# 1 Erabili Social Media\nKomunikazio sozialen marketinaren kapitalizazioa zure denda fisikoa sustatzeko modurik onena da. Horretarako egin dezakezu:\n# 2 Facebook Fan Page sortzea\nFacebook sare sozialeko gune bat da, eta on line ere ezin hobeto funtzionatzen dumarketing. Plataforma hau bezero berriak erakartzeko eta helarazteko modu bikaina ere bada. Sortu fan-orri bat zure negoziorako Facebook-en eta erabilihori da:\nEkitaldi iragarkiak, deskontu bereziak\nEzaugarriko bezeroaren esperientzia\nZure negozioa iragartzeko eta sustatzeko\n# 3 Sortu YouTube kanala zure negoziora eta kargatu tutorialak\nYouTube bideokonferentzia bidezko marketineko gunerik onena da gehienhobetsitako bideoaren ostatatutako gunea eta bigarren bilaketa motorra. Zure doako YouTube kontua sortzen duzunean, igo tutorial bideoakZure produktuei nola erabili irakatsi diezazkiekezu. Eszena bideoak ere sor ditzakezu, hau da zure gizatasuna modu bikainamarka.\n# 4 Ikusizko irudia sortu Instagram eta Pinterestekin\nIkusizko edukiek testu-motak gainditu dituzte eta merkatariak erabiltzen ari diraBi SEO plataforma horiek beren SEO kanpainarako. Hartu zure denda edo erosketak zure produktuak edo bezeroak erosketak argazkiak edo bideoaketa argitaratu zure Instagram kontuan edo Pinterest batzordeetan. Zure jarraitzaileek zure dendara bisitatzeko tentazioa izango dute, vibes positiboak gozatzeko.\n# 5 Erabil ezazu Twitter zure bezeroak benetan denbora errealean\nTwitter aholku eta konpromisoa eskaini ahal izateko plataforma sinplea daZure bezeroak denbora errealean. Twitterren, bezeroen iritzien inguruko iritziak jasoko dituzu, eta horrek oinez joango dira.\n# 6 Optimizatu zure profil sozialak eta SEO tokiko webgunea\nZure adreilua eta mortero denda merkaturatzeko modurik onena optimizatzea datokiko SEO, erosleen ehuneko 97 delako online marketing bilaketa online hasten delako.\n# 7 Zure webgunea eta gizarte-komunikaziorako profilak agertzea Geo-sentikorra\nHonen bidez kokapenaren gako-hitzak zure gunearen edukia gehitzen eta egiten dagizarte-komunikabideen profilak. Hau SERPen mailan bermatutako bidea da.\n# 8 Bezeroei arreta handia eskaintzea\nBezero pozik hitz hau ahoan hitzaren bidez zabalduko dalineako iritzi positiboak idazten. Hobetu zure bezeroarentzako zerbitzua honela:\nLineako hitzorduaren ezarpena\nZuzeneko txata leiho bat gehitzea\nZure negozio lokaleko lineako abantaila zure negoziorako\nZure bezeroak berriro itzultzeko eta berriak behar dituztenak erakartzeko:\nEskuratu iragarkiak zure egunkari lokalean\nEskaintzeko deskontu bereziak zure bezeroei\nParte hartu zure komunitatearekin\nSortu zure erosleentzako erosleentzako pop-up denda bat.


Vienne-en-Bessin - Wikipedia, entziklopedia askea.\n49° 16′ 45″ N, 0° 36′ 36″ W / 49.2792°N,0.61°W / 49.2792; -0.61Koordenatuak: 49° 16′ 45″ N, 0° 36′ 36″ W / 49.2792°N,0.61°W / 49.2792; -0.61\nEsquay-sur-Seulles, Le Manoir, Saint-Gabriel-Brécy, Saint-Vigor-le-Grand eta Sommervieu\n150 (%50.3) 147 (%49.3)\nVienne-en-Bessin Frantziako udalerria da, Calvados departamenduan dagoena, Normandia Beherea eskualdean. 2013an 297 biztanle zituen.\n2007an Vienne-en-Bessin udalerrian erroldatutako biztanleak 261 ziren. Familiak 97 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 34 seme-alabarik gabeko familiak ziren, 51 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 106 etxebizitza zeuden, 93 familiaren etxebizitza nagusia ziren, 9 bigarren erresidentzia ziren eta 3 hutsik zeuden. 103 etxeak ziren eta 3 apartamentuak ziren. 93 etxebizitza nagusietatik 77 bere jabearen bizilekua ziren, 15 alokairuan okupaturik zeuden eta 1 doan lagata zegoen; 1ek gela bat zuen, 1ek bi zituen, 11 etxek hiru zituzten, 15 etxek lau zituzten eta 66 etxek bost zituzten. 85 etxek euren parking plaza propioa zuten azpian. 21 etxetan ibilgailu bat zegoen eta 68 etxetan bat baino gehiago zituzten.\nVienne-en-Bessin udalerriko biztanleria-piramidea 2009an .\n2007an lan egiteko adina zuten pertsonak 175 ziren, horien artean 134 aktiboak ziren eta 41 inaktiboak ziren. 134 pertsona aktiboetatik 125 lanean zeuden (64 gizon eta 61 emakume) eta 8 langabezian zeuden (3 gizon eta 5 emakume). 41 pertsona inaktiboetatik 12 erretiraturik zeuden, 23 ikasten zeuden eta 6 "bestelako inaktibo" gisa sailkaturik zeuden.\n2009an Vienne-en-Bessin udalerrian 101 unitate fiskal zeuden, 295 pertsonek osaturik. Pertsona bakoitzeko diru-sarrera fiskalaren mediana urteko 18.905 euro zen.\n2007an zeuden 10 komertzioetatik, 5 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen eta 1 zerbitzu enpresa zen.\n2000. urtean Vienne-en-Bessin udalerrian 9 nekazaritza-ustiategi zeuden, 300 hektarea erabiltzen.\nLe Manoir (1,1 km)\nVaux-sur-Seulles (2,5 km)\nRucqueville (2,9 km)\nBazenville (2,9 km)\nSaint-Gabriel-Brécy (3,1 km)\nSommervieu (3,3 km)\nVilliers-le-Sec (3,3 km)\nBNF: 152481514 (data)


"Bost Minutu" filma estreinatuko dute gaur - Uribe kosta - Hiruka.eus\n"Bost Minutu" filma estreinatuko dute gaur\nIker Rincon Moreno 2021-11-15 19:11\nGaur, astelehenean, estreinatuko dute Amaia Nerekan Umaranek zuzendutako Bost minutu filma, Zinebi jaialdiaren barruan, Bilboko Arte Ederren museoan. Lan horrek Aiurren istorioa kontatzen du, sei urteko motxiladun ume baten istorioa, hain zuzen ere.\nBost Minutu pelikula estreinatuko dute gaur, astelehenean, Zinebi-Bilboko Dokumentalen eta Film Laburren Nazioarteko Jaialdian, Bertoko Begiradak sailaren barruan. Proiektu horrek Zinebi Industry Award 2019 saria jaso zuen, eta Amaia Nerekan Umaranek zuzendutako lana da, Marmoka Filmsek ekoiztuta.\nArduradunek azaldu dutenez, dokumental horrek Aiur motxiladun sei urteko umearen istorioa kontatzen du: "Bost minutu, Aiurrek bere aita kartzelatik deitzen duenean berarekin telefonoz hitz egiteko duen denbora da. Bost minutu pasa ondoren, deia eten egiten da". Hala ere, istorioa ez da hor geldituko, eta egoeraren buelta, aitaren itzulera, kontatuko du.\nNerekanek azpimarratu duenez, Bost Minutu begirada oso pertsonaleko lana da, Aiurrengan fokoa jarritakoa: "Sei urteko umea da, eta haurtzaroa baldintzatuta izan du aita berarekin ez zegoelako; preso dago, etxetik kilometro askotara". Hala, azaldu du egoera horretan aita-semearen arteko harremanak zelan eta nola garatzen diren hausnartzeko eta ikusteko garatu duela proiektua, besteak beste.\nHorretarako, Nerekan Aiur eta bere amagaz egon da aita, Endika, aske egon aurretiko hilabeteetan: "Talde ia-amateur batekin, ahalik eta gutxien eragin barik, errealitatea erakutsi nahi izan dut, familia horren inflexio-puntu bat dakarren momentu horren sentsazioak gorde ahal izateko".\nHiruka.eus 2018 eka 14 Getxo\nEndika Lejarzegi algortarra atzo irten zen Monterrosoko (Lugo, Galizia) espetxetik, 15 urte preso egon ostean. Ehunaka lagunek harrera beroa egin z...


Irekia Eusko Jaurlaritza - Gobierno Vasco :: Ana Oregi: «Euskal kostako Geoparkea UNESCOren zerrendan sartzeak Geoparkearen potentzialtasuna biderkatuko du»\nAna Oregi: «Euskal kostako Geoparkea…\n<img src="https://bideoak2.euskadi.eus/2015/11/17/oregi_geoparque/euskal_kostaldeko_geoparkea.jpg" style="max-width:100%" alt="Ana Oregi: «Euskal kostako Geoparkea UNESCOren zerrendan sartzeak Geoparkearen potentzialtasuna biderkatuko du»" />\nAna Oregi: «Euskal kostako Geoparkea UNESCOren zerrendan sartzeak Geoparkearen potentzialtasuna biderkatuko du» Iturria: Irekia\n• 195 estatu kideek «UNESCOren munduko Geoparkeak» izendapen berria sortzea berretsi dute\n• Munduan 120 geoparke daude eta horien artean dago euskal kostako Geoparkea (Zumaia-Deba-Mutriku)\nVitoria-Gasteiz, 2015eko azaroaren 17a\nEusko Jaurlaritzako Ingurumen eta Lurralde Politikako sailburu Ana Oregik pozez hartu du euskal kostako Geoparkea (Mutriku, Deba eta Zumaia artean dago) UNESCOren Munduko Geoparkeen zerrendan sartzea, «geoparkearen potentzialtasuna biderkatzea ekarriko baitu, kultura, kontserbazio eta gozamen sozialaren alderdiei dagokienez».\nErabaki hau gaur berretsi egin du UNESCOk bere 38. Biltzar Nagusian. Aipatutako biltzarra Parisen egin du azaroaren 3tik 18ra eta 195 estatu kideak elkartu dira bertan. Era berean, Biltzar Nagusiak Lurrari eta Geoparkeei buruzko Zientzien Nazioarteko Programa berri bat sortzea berretsi du.\n2004. urtean Geoparkeen Munduko Sarea sortu zenetik, UNESCOk Geoparkeen lana sustatu du sarean aktiboki parte hartuz; hartara, «hezkuntzaren, zientziaren eta kulturaren bidez, Geoparkeen jardueran UNESCOk garapen jasangarriari dagokionez dituen balioak aplikatzen direla» bermatu du.\n«Izendapena onartzea urte askoan pertsona, elkarte eta erakunde askok egindako lanaren emaitza da, eta gure Parke Geologikoaren edukia zabaltzeko balioko du, UNESCOren ekintzen eta jardueren barnean», adierazi du Oregik. Geoparkeak Biosfera Erreserbaren parekoak izango dira, hau da, UNESCOren Munduko Ondareko edo Ondare Inmaterialeko guneak izango dira.\nEusko Jaurlaritzako Ingurumen eta Lurralde Politikako Sailak euskal kostako Geoparkea etengabe sustatu du UNESCOrekin Lankidetzan jarduteko Batzorde Nazionalean eta berriki onartu den Lurrari eta Geoparkeei buruzko Zientzien Nazioarteko Programa berrian.\nGeoparkeak ondare geologiko garrantzitsua duten lurralde populatuak dira. Horrez gain, bestelako ondare natural eta kulturalak ere badituzte eta kontserbazioan nahiz garapen jasangarrian oinarritutako kudeaketa-estrategia bat aplikatzen da.\nGaur egun, munduan 120 geoparke daude. Horietatik 69 Europan daude eta 23 hainbat herrialdetan. Estatuan 11 Geoparke daude: Maestrazgoko Geoparkea, Cabo de Gata-Nijarko Geoparkea, Katalunia erdialdeko Geoparkea, El Hierro Geoparkea, Lanzarote eta Chinijo Artxipelagoko Geoparkea, Molina-Goi Tajo Geoparkea, Sobrarbe Geoparkea, Sevilla Iparraldeko Mendilerroko Geoparkea, Mendilerro Subbetikoen Geoparkea, Villuercas-Ibores-Jara Geoparkea eta Euskal kostako Geoparkea.\nEuskal kostako Geoparkea - www.geoparkea.com Zumaia, Deba eta Mutriku artean dago euskal kostako Geoparkea eta, geologia, paisaia eta kulturaren alderditik, ondare paregabea biltzen du bere barnean. Horrez gain, proposamen berezi eta erakargarrienetako bat eskaintzen du, natura-turismoari zein geoturismoari dagokionez.\nGeoparkeen Munduko Sareko kide bihurtu zen 2010eko azaroan Geoparkea. Geoparkeen arteko sare-lana eta lankidetza beren funtsezko ezaugarriak dira. UNESCOk lankidetza hori sustatzen du, hain justu, hezkuntzan, kudeaketan, garapen jasangarrian, turismoan, lurralde-antolamenduan eta munduko geoparkeen bidezko garapen geografikoa ahalbidetzen duten gaitasunak eskuratzean. 2014. urteko irailean, geoparkeak ondo gainditu zuen bere lehenengo berreste-prozesua eta, horrela, beste 4 urtean sareko kide izatea bermatu zuen.\nEuskal kostako Geoparkea Geogarapenek (euskal kostako Geoparkea kudeatzeko elkarteak) kudeatzen du. Elkarte hau 2009. urtean sortu zuten Zumaiako, Debako eta Mutrikuko Udalek. Gaur egun, Geogarapen elkartearen barnean erakunde hauek guztiak daude: Zumaiako Udala, Debako Udala, Mutrikuko Udala, Gipuzkoako Foru Aldundia, Eusko Jaurlaritza, UNESCO Etxea, Aranzadi Zientzi Elkartea, Debegesa (Debabarrenako Garapen Agentzia), Urola Kostako Mankomunitatea, Debemen (Debabarrenako Landa Garapenerako Elkartea), Urkome (Urola Kostako Landa Garapenerako Elkartea)


Pentsioak etiketarekin egindako bilaketaren emaitza (15 erregistroak)\nGizarte segurantzako pentsioak eta asimilatuak : Jubilazioa\nNola zergapetzen dira Gizarte Segurantzaren erretiro pentsio batetik datozen sarrerak?\n% 75ean GSINetik jasotako pentsioa txertatu daiteke PFEZari buruzko 35/2006 Legeko 2. xedapen iragankorra (PFEZari buruzko 13/2013 FAren 7. xedapen iragankorra) aplikatuz?\nNola zergapetzen dira ezkontideen arteko konpentsazio pentsioak eta mantenurako urteko ordainketak?\nPertsona batek, dibortzio epaia dela bide, hilean behin, konpentsazio pentsioaren ordez, ezkontide ohia biziko den etxebizitza kargatzen duen hipoteka kredituaren kuotak ordaintzen ditu. Hileko ordainketa horiek ze tratamendu dute?\nEzkontza desegitearen ondorioz atzerrian eman den epaia dela bide ezkontide batek bere emazte ohiari ordaintzen dion konpentsazio pentsioak ze tratamendu dauka?\nBanandutako ezkontide batek bere ezkontideari, konpentsazio pentsio gisa, hilero zenbateko bat ordaindu behar dio, izaera mugagabearekin. Biek adostu dute hileko ordainketen ordez kapital bakarra ematea. Zergen ordainketa ordaintzailearentzat eta jasotzailearentzat.


Nortzuk Gara - ReciclaYa\nNortzuk Gara (current)\nBirziklatzen laguntzen dizu\nCarrefour eta beste markei esker, ReiclaYa aplikazioa erabiliz, zure hondakinak erraz banandu, non birziklatu jakin eta sariak birziklatzeagatik lor ditzakezu.\nReciclaYa ingurumenarekiko daukagun kompromisua dela eta garatu dugu. Orain gure bezeroak azkar eta modu errazean nola erositako productuak birziklatu daitezken jakin dezakete erosketako tiketaren barra-kodea eskaneatuz. Talde oso profesionalari esker.\nMaría Quintín, Carrefour España-ko Erantzukizun Sozial Korporatiboko eta Ingurumeneko Zuzendaria\nProcter & Gamble pozik dago ekimen honetan parte hartzeaz non birziklatzea eta bizimodu iraunkorragoa bilatzen den. Non banadu behar diren erositako ontziak, bezeroak gidatuz, gure komunitate eta ingurumenean oso eragin positiboa dauka. Kontsumo arduratsua sustatu nahi dugu,kontsumitzaileak erosketa erabaki iraunkorragoak har ditzatela informatzen.\nElio Estevez, Komunikazio Korporatiboa, Komunikazio Zientifikoa eta Ingurune Iraunkortasuna, P&G\nOso pozik gaude industriako aurrerapen honetan parte hartzeaz. Gure interes taldeekin ingurumenaren babesean paper aktiboan aritzeko konpromisoa hartu dugu. Carrefour, recycl3R eta EVRYTHNG-ek area honetan egiten ari diren lanari esker, zeregina errazten du eta eskala handian posible izatea egiten du herritarrak partaide eginez.\nBeatriz Herrera, Iraunkortasun Zuzendaria eta Mahou San Miguel Fundazioa\nBaldintzak eta oinarriak


Dicken Castro diseinatzaile kolonbiarraren bizitza profesionala gogoratuz Sormenak linean\nDicken Castro, entzutetsua Kolonbiako arkitekto eta diseinatzaile grafikoa 21ko azaroaren 2016ean zendu zen 95 urte zituela, bi arloetako ondare garrantzitsua utzita.\nDicken Castro eta bere bizitza profesionala\n23ko irailaren 1922an Medellinen jaiotako Kolonbiako artista garrantzitsu honek bere prestakuntza profesionala hasi zuen arkitektoa Kolonbiako Unibertsitate NazionaleanGraduondoko tituluak egin zituen Oregoneko Unibertsitatean, irakasle irakasleena zen eta Rotterdamgo Bowcentrum-en hirigintza ikasketak egin zituen eta geroago bere jaioterrira itzuli zen Unibertsitate Nazionaleko Arte Ederretako eta Arkitektura Fakultateko irakasle gisa.\nPrestakuntza prozesuan irakasle oso onak izan zituen, hala nola Leopoldo Rother, Bruno Violi eta Karl Brunner, baita arkitekto ospetsua bezalako irakasle kideak ere Germán Samper eta Pablo Solano margolari eta arkitekto ospetsua ere, biak kolonbiar jatorrikoak.\nGeroago eta 1968an sortu zuen "Dicken Castro y Cía., Arkitektura eta Diseinu Grafikoa”, Handik harreman bikainak gertatu ziren diseinu grafikoaren alorrean, izan ere, artistari 400 logo diseinu baino gehiago egozten zaizkio, hala nola Camacho Roldán y Compañía, Latinoamerikako Episcopal Conference 1979, Sidelpa, Merkataritza Ganbera. Bogota, Gizarte Segurantza, Colsubsidio, XXXIX Nazioarteko Kongresu Eukaristikoa eta beste hainbat, izaki oinarrizko ezagutza nahikoa zuen diseinu grafikoaren munduan sartu zen lehen arkitektoetako bat, merezi du hori arrakasta handiz esatea, geroztik erreferentzia historiko bihurtu zen bai Kolonbiako arkitektura eta diseinu grafikoa.\nDicken castro Bi txanponen diseinua egiten dut zirkulazio nazionalerako, 200 pesoko bat, zeinaren aurrealdean Quimbaya kulturaren bolantea ageri den eta dagoeneko erabiltzen ez diren 1.000 pesoetako bat, non filigraneko belarritako bat bere aldeetako bat erakusten duen.\nBere arkitekturaren laginetako batzuk dira Paloquemao Merkatu plaza Jacques Mosseri-rekin batera garatu zen 1967an eta kokapen estrategikoak eta diseinuak jarduera eta funtzio desberdinak elkarrekin bizitzea ahalbidetzen dute erosleei kalera negoziorik erakusten ez duen fatxada handi eta erakargarri batetik sartzera gonbidatuz, hiria sar dadin diseinatuta eta ez alderantziz.\nBere beste lanetako bat, Los Lagartos Klubeko Antzerki eta Haurrentzako Aterpea, Upeltegi eta Erakusketa Zentro Alpopularra, Paipa Hotela eta Konbentzio Zentroa, Los Eucaliptos eraikina, azken hori merezi du Latinoamerikako Arkitektura Saria eta ezin dugu aipatu gabe utzi Casita, bere semea Lorenzok aitaren maisulan gisa jotzen duen arkitektura-lana, bere bizitza bikotearekin Li-rekin hasi berria zenean sortu berria zenean eta oraintxe bertan zegoen etxetxo bat egitea erabaki zuenean. 20 metro eta komuna, sukaldea eta 5 lagunentzako ostatua osatzen dute.\nEtxe magikotzat jotzen da bere espazioek duten ahalmena dela eta, bi eta hiru funtzio betetzeko orduan, hain espazio txikia oso erabilgarria da, sofak diren oheak, espazioa aurrezteko tolesten diren ateak eta abar amaitzen dute. xehetasun guztiak zaindu zituen funtzionaltasun eta praktikotasunaren mesedetan.\nDatu garrantzitsua da Dickens Adreilua erabili zuen lehen arkitektoetako bat izan zen, bere diseinuen barruan ikus zezan eta bere sorkuntzan eraiki ziren eraikin desberdinetako hormetan, agian bere artearen adierazpen modu hau haurtzaroan garatu zuen gustu eta mirespen horretatik dator Medellíneko katedral metropolitarraAmarekin maiz bisitatzen zuen eliza nahiko handia eta eraikuntzako adreiluak barnetik zein kanpotik ikusten ziren.\nZazpi anai-arrebetan gazteena zen, aita medikua zen, idazle eta politikaria ere bai, ama eguneroko bizitzari eta arkitekturari estimu handia zuen pertsona zen bitartean.\nArtikuluaren bide osoa: Sormena linean » General » Dicken Castro diseinatzaile kolonbiarraren bizitza profesionala gogoratuz\n30 urteko graffiti istorioak horman egindako ebakian


Xabier Makazaga eta Ainhoa Barbarin presoak gerturatuko dituzte datozen egunetan - Goierriko Hitza : Goierriko Hitza\nXabier Makazaga eta Ainhoa Barbarin presoak gerturatuko dituzte datozen egunetan\nMakazaga segurarra Galizatik Kantabriara gerturatuko dute, eta Barbarin urretxuarra, Valentziatik Zaballako presondegira.\nBarbarin, Berasategi eta Zabaloren aldeko elkarretaratzea, Urretxun // Hitza\nEuskal preso politikoak Euskal Herrira edo gertuagoko espetxeetara gerturatzeko aldaketek aurrera jarraitzen dute. Aste honetan, beste bost leku aldatzeren berri eman du Espainiako Espetxeetako Zuzendaritzak. Horien artean, bi goierritar daude, Xabier Makazaga segurarra, eta Ainhoa Barbarin urretxuarra.\nMakazaga A Lamako (Galiza) espetxean dago egun, Seguratik 700 kilometrora. Ez dute Euskal Herrira ekarriko, baina bai gerturatu, El Dueso (Kantabriara) presondegira, etxetik 155 kilometrora. Gainera, Makazagari bigarren gradua emango diote.\nAinhoa Barbarin urretxuarra, berriz, Picassenten (Valentzia) dago egun, Urretxutik 600 kilometrora. Haren kasuan, Arabako Zaballa espetxera gerturatuko dute, jaioterritik apenas 100 kilometrora.\nLeku aldaketak noiz egingo diren zehaztu ez badute ere, datozen egunetan izan litezkeela espero dute haien gertukoek.


MiFID II EU | Caja Rural de Navarra\nZer da MiFID II?\nMiFID (Markets in Financial Instruments Directive) inbertsio-zerbitzuak arautzen dituen Europako zuzentarau bat da. Horrenbestez, zuzeneko eragina du kreditu-entitateek edo inbertsio-enpresek bezeroei edo bezero izan daitezkeenei informazioa emateko, aholkatzeko edo finantza-produktuak saltzeko moduan. Zuzentaraua indarrean dago 2007ko azaroaren 1az geroztik.\nMiFID II, aldiz, 2014/65 Zuzentaraua da. Funtsean, MiFIDen finkatutako arauak hobetzen dira hartan, eta indarrean sartu zen 2018ko urtarrilaren 3an.\nZer helburu ditu MiFID IIk?\nInbertitzaileentzako babesa eta gardentasuna indartzea, eta, era berean, jokabide-arauak eta lehiatzeko baldintzak sendotzea, finantza-tresnak negoziatzen eta likidatzen direnean.\nArauzko esparru erkidea txertatzea, finantza-zerbitzuak bateratzen dituena Europar Batasunean.\nFinantza-merkatuen gardentasuna eta gainbegiratze-lanak areagotzea, eta merkatuek, prezioak eratzean, ongi funtzionatzen dutela zaintzea.\nFinantza-entitateen jokabidea arautzea, eta haien arteko lehia handiagotzea.\nSalmenta, aholkuak emanda, Bezeroei gomendio pertsonalizatuak ematen zaizkie, norberaren inguruabarrak oinarritzat hartuta: finantza-egoera, arrisku-profila, finantza-tresnen gaineko ezagutzak edo horiekin eskarmentua izatea, eta inbertsioen helburuak.\nSalmenta, aholkurik eman gabe (merkaturatzea), Bezeroek inbertsio-produktuak direla-eta ematen dituzten aginduak gauzatzen eta izapidetzen dira. Nafarroako Rural Kutxak zuretzat egokitzat jotzen dituen finantza-tresnak besterik ez dizu eskainiko. Zure ekimenez, konplexua ez den finantza-tresna bat kontratatzeko eskatzen baduzu, Nafarroako Rural Kutxa ez dago zure ezagutzak eta eskarmentua ebaluatzera derrigortuta.\nZorroen kudeaketa diskrezionala: Entitateak inbertsioak kudeatzen ditu, bezeroek emandako aginduarekin bat etorriz. Agindu horren zer-nolak zorroa kudeatzeko kontratu espezifiko batean jasotzen dira.\nZer produkturi aplikatzen zaie?\nInbertsio kolektiboko erakundeak; besteak beste, inbertsio-funtsak\nDeribatuak merkatu antolatuetan eta OTC gisakoak (merkatu antolatuetan kotizatzen ez diren deribatuak)\nProduktu egituratuak edo erreferentziadunak\nBeste finantza-balore edo -aktibo hibrido batzuk\nProduktu guztiak ez dira berdin konplexuak, eta ez dute arrisku-maila bera izaten. Hori dela bide, MiFIDen bi produktu-mota bereizten dira, unean-unean aplikagarri den legeriarekin bat, eta konplexutasun-mailaren arabera sailkatzen dira: produktu konplexuak eta konplexuak ez diren produktuak.\nBesteak beste, MiFIDek ez die produktu hauei eragiten:\nEpe finkorako ezarpenak\nEtekin aldakorreko eperako gordailuak, kapitala bermaturik\nAurrezki-aseguruak (P2000, PVI, Unit Linked…)\nNola egokitzen zaio produktua bezeroari?\nMiFIDek bi ebaluazio- edo test-mota aurreikusten ditu, bezeroek egin beharrekoak egoeraren arabera.\nGaitasunari buruzko testa\nBezeroen ezagutzak eta eskarmentua, inbertsioen helburuak, eta finantza-gaitasuna ebaluatzen dira. Edozein kasutan ere, testa egingo da inbertsioen gaineko aholkuak ematen direnean (kontratu baten bidez).\nHala ere, finantza-tresnen kontratazio jakin batzuetan, eta une jakinetan soilik, Nafarroako Rural Kutxak bezeroen ezagutzak eta eskarmentua, inbertsioen helburuak, eta finantza-gaitasuna ere ebaluatuko ditu.\nEgokitasunari buruzko testa\nBezeroek kontratatuko duten tresnaren gainean dituzten ezagutzak eta eskarmentua ebaluatzen dira. Produktua konplexua denean eta kontratatzeko ekimena bezeroena denean egiten da, edo, konplexuak ez diren produktuen kasuan, bezeroek adierazten dutenean eragiketaren ekimena Nafarroako Rural Kutxarena dela.\nNorentzat da onuragarria MiFID?\nMiFIDek jokabideari buruzko zenbait arau finkatzen ditu, bezeroekin aplikatu behar direnak, zer zerbitzu ematen den, zer produktu den eta nolako sailkapena duten kontuan harturik.\nNafarroako Rural Kutxak MiFID araudiarekin bat datozen babes-neurriak ditu, eta gauzatu egiten dira inbertsio-produktu eta -zerbitzu jakin batzuk kontratatu aurretik eta ondoren.\nINBERTSIOA EGIN AURRETIK\nA. Bezeroa hiru kategoriaren arabera sailkatzen da. Babes-maila handienetik txikienera antolatzen dira, honela:\nTxikizkakoa: partikularrak, ETEak\nProfesionala: enpresa handiak, erakundeetako inbertitzaileak...\nKontrako alderdi hautagarria: banketxeak, kutxak, entitate arautuak...\nNafarroako Rural Kutxak kategoria bat esleitzen dio bezero inbertitzaile bakoitzari, hark ohiko bulegoan eskatuta alda daitekeena, baldin eta arauan finkatutako eskakizunak betetzen badira.\nNolanahi ere, sailkapena aldatzen bada ezagutzen eta finantza-eskarmentuaren maila handiagoko kategoria batera, baliteke mugak sortzea bezero gisa jasotzen den babesari begira, Nafarroako Rural Kutxak inbertsio-zerbitzuak emateko.\nB. Bezeroei informazio zehatza eskatzen zaie egokitasunari eta gaitasunari buruzko testen bitartez, zer inbertsio-zerbitzu emango zaien. Hala, ebaluatzen da produktuak egokiak al diren, ezagutzak eta eskarmentua kontuan hartuta (produktuak merkaturatzea), edo inbertsio-profilarekin bat al datozen (aholkuak ematea eta zorroen kudeaketa diskrezionala).\nC. Bezeroei informazioa ematen zaie, inbertsio-produktu eta -zerbitzuen izaera eta arriskuak ulertzeko modukoa, eta erabakiak hartzen laguntzen zaie.\nINBERTSIOA EGIN BITARTEAN ETA ONDOREN:\nEgiten diren eragiketak behar bezala dokumentatzen dira.\nBezeroen aginduak bizkor eta arin kudeatzen dira, Nafarroako Rural Kutxak bezeroen eskura jartzen dituen kanalen bitartez.\nAginduak gauzatzeko edo hobeto gauzatzeko politika aplikatzen da, eta, eragiketa bakoitza eginda dagoenean, berretsi egiten da.\nBezeroei beren inbertsioei buruzko informazioa bidaltzen zaie aldian behin.\nInbertsioei buruzko txostenak: aurrezki- eta inbertsio-produktuen bilakaera jasoko du, baita dagokion aldian posizioetan gertatutako aldaketak ere.\nProduktuak eta zerbitzuak direla-eta sortzen diren kostuei buruzko informazioa bidaltzen die Nafarroako Rural Kutxak bezeroei, urtean behin, gutxienez.\nEntitateak ebaluazio-testak eguneratzeko eskatzen die bezeroei, araudian finkatuta dagoen periodikotasunaz.\nInbertitzaileak babesteko zer alderdi berri finkatu dira MiFID IIn?\nLangileen prestakuntza: > inbertsioei buruzko informazioa edo aholkuak ematen dituzten langileek ezagutza eta eskarmentu egokiak izan behar dituzte. Finantza-entitateek egiaztatu behar dute inbertsio-produktuei buruzko informazioa edo aholkuak emateko ezagutzak dituztela.\nGaitasunaren ebaluazioa: MiFID IIk gaitasunari buruzko testaren hainbat alderdi indartzen ditu. Zehatz-mehatz, galerei eusteko gaitasunari (finantza-egoeraren harira) eta bezeroak arriskuarekiko duen tolerantziari (inbertsioen helburuei dagokienez) buruzko informazio gehiago biltzen da, lehenago baino. Hartara, gomendioak are hobeto egokitu daitezke bezeroen premietara.\nXede-merkatua zehaztea: finantza-entitateek beren produktuak edo zerbitzuak onartu eta berrikusteko prozedura izan behar dute, eta, horrez gain, eskaintza egiten dieten bezeroen kategoria ere zehaztu behar dute.\nBezeroentzako informazioa: eskaini aurretik, inbertsio-produktu eta -zerbitzuen ezaugarriak xehe-xehe azaldu behar zaizkie bezeroei, bereziki, horiek dakartzaten arriskuak, kostuak eta gastuak. Orobat, kontratatu ondoren eskatzen den informazioa ere handiagoa da lehen baino.\nPizgarriak kobratzea: se finantza-entitateek hirugarrenen pizgarriak kobratu ditzaketen egoerak mugatu egiten dira. Halakoak kobratzeko, bezeroei ematen zaien zerbitzuaren kalitatea bestela baino hobea dela egiaztatu behar da. Halaber, entitateak jasotzen dituen pizgarri guztiei buruzko informazio zehatza eman behar zaie bezeroei.\nSor daitezkeen interes-gatazkak identifikatzea eta kudeatzea: interes-gatazkak identifikatu, kudeatu eta prebenitzeko politikak indartu egin dira.\nHOBETO GAUZATZEKO POLITIKA\nEntitateak hartutako neurriak deskribatzen dira, gure bezeroen eragiketetan emaitza ahalik eta onena izateko xedea dutenak. MiFID II indarrean sartzea dela eta, bezeroen aginduak helarazten duten bitarteko eta gauzatzeko zentro nagusiei buruzko informazioa argitaratuko dugu urtero, finantza-produktu bakoitzerako. Halaber, gauzatzean kalitatea nolakoa izan den ere adieraziko dugu.\nInformazioa ematen da entitateak jaso edo hirugarrenei ordaindu diezazkiekeen komisio, ordainsari edo diruzkoak ez diren onuren existentziari, izaerari eta zenbatekoei buruz. Argiago gera dadin zer pizgarriak kobratu edo ordaintzen diren, zenbatekoaren berri emango dizugu eragiketa kontratatu aurretik. Zenbateko zehatza jakin ezin bada, hura kalkulatzeko metodo bat edo zenbatespena adieraziko dira. Halakoetan, geroago emango da zenbateko zehatzaren berri.\nZerbitzuak ematen direnean sor daitezkeen interes-gatazkak detektatu, prebenitzeko edo, hala badagokio, kudeatzeko neurriak eta prozedurak ditu entitateak, gaur egun. Aski ez badira, entitateak interes-gatazken izaera orokorra, jatorria eta arriskuak arintzeko neurriak azalduko dizkizu, ekin aurretik.\nFINANTZA-TRESNAK BABESTEKO POLITIKA\nEXEKUZIO-ZENTRO NAGUSIAK (RTS 28)\nEuropako Batzordearen 2017/576 (EB) Erregelamendu Delegatuari jarraikiz, exekuzio-zentro nagusien nortasuna erantsitako agirian jaso dira, gure bezeroen aginduak gauzatu diren negozio-bolumenari erreparatuz.\nRTS 28 txostena - 2017ko ekitaldia\nRTS 28 txostena - 2018ko ekitaldia\nRTS 28 txostena - 2019ko ekitaldia\nKONTRATUAREN AURREKO INFORMAZIOA\nOngi etorria emateko paketea


“LAU-BURU” (1882-1886) | elinberri\n2021. abenduak 15 Nafarroaren historia - Erlantz Urtasun Antzano\n“El Arga” izenekoak utziriko hutsunea betetzeko jaio zen, ia etenik gabe baten amaieran bertzea agertuz. Sei hilabete lehenago, 1881eko uztailaren erdi aldean, Nafarroako Kontu Ganbaran Etxeberria, Diez, Kanpion, Dihinx, Kortes, Arantzadi nahiz Santz elkartu eta egunkari berriaren beharraz mintzatu ziren, garai hartan deitzen zuten “elemento fuerista vasco-navarro”-ren aldeko lana zabaltzeko. Gobernu zibilak urte bereko abenduan baimena eman eta 1882ko lehen egunean karrikaratu zen.\nLegeztatu zutelarik bertako bertze egunkari batean, “El Eco de Navarra” izenekoan jaso zenez, haien asmoa “velar por los intereses de las provincias vasco-navarras” zen. Halaber, eta “Lau-Buru”n bertan azaldurik, “nuestras aspiraciones no se ciñen al angosto círculo de una fracción política. Nuestro ideal es más amplio y más noble. Sólo reconoce por límites las fronteras del país vasconavarro”. Badirudi jende anitz egunkariaren zain zegoela, Iruñeko karriketan horren irakurtzeko txirrinta nagusi baitzen. Honela, lehen zenbakia atera aurretik marketing kanpaina egin zuten nafar hiriburuan, txostentxoak banatuz. Hitz batez, orduko nafar intelektual gehienek prestatu zuten, “euskaro” goitizenaz jantzi zirenen kolaborazioak nabarmenduz. Hasieratik Justizia ofiziala aurka izan zuen. Zentsura zelatan, 1886ko martxoaren 24an salatu zuten baina hiru hilabete beranduago epaiak absolbitu zuen.\nEgoitza: Balentzia pasealekua (egungo Pablo Saratsate) eta Gaztelu Enparantza.\nZuzendaria: Arturo Kanpion nagusi, Juan Iturralde y Suit laguntzaile.\nMaiztasuna: egunero, jai egunen ondoren ezik.\nPrezioa: 5 zentimo, zenbaki atzeratuek hamabortz.\nHarpidetza: Iruñean pezeta hilero,\ngehixeago hiritik kanpo eta hirukoitza nazioartean.\nIragarkiak: lerroak 50 zentimo lehen orrialdean eta merkeago bertzeetan.\nZergak: 60 pezeta baino gehiago hilero.


Patxitrapero: Barruko azala\nOstiralean trapero hau beste trapero bati begira egon zan.\nPablo Trapero zinemagilearen filme hau ez da beste mundukoa. Ia denon iritzia da ez daukala txispa haundirik filme honek. Nahiz ikusleak adi jarraitzen duen bukaeraraino.\nBidaian zehar gertatutako ezbehar ugarietatik nola irtetzen diren familia horretako partaideak, horrek bakarrik lortzen du ikuslea erne mantentzea filme osoan zehar. Abenturaren xarma.\nNik harrapatu nuen beste zerbait ordea; burutazio polit bat, egunotan gogoan erabili dedana.\nPablo Traperoren amona bera zan filme honetako protagonista nagusia.\n- Alajaina. Hau tipo krudela – pentsatu nuen filmearen hasieran: amonaren aurpegiaren gertuko plano batzurekin hasten da filmea, oso argi zuzenaz ateratako planoak. Argi zuzenegiaz. Amonaren zimurrak, honen azal gogorra xehetasun guztiekin. Oso gordin. Bukatu ere berdin. Amonaren aurpegiaren gertuko planoak. Zimurrak, zimur ikaragarriak, makilaje edo argi leun batez disimulatu gabeko zimur gordinak.\nKontua da, filmean danetik pasatzen dala. Infidelitateak, burrukak, hasarratzeak… Danak aztoratzen dira han, asko aztoratu ere… Amona ximurra ezik.\nAcá no pasa nada! – dio amonak, behin eta berriz. Ez familiakoak animatzeko – tira, horretarako ere bai - baizik eta, hala somatzen da filmean, amonak patxadaz hartzen dituelako bere inguruan gertatzen direnak. Lasaitasun haundiz. Estutu gabe, poza galdu gabe.\nAmonaren azala. Barruko azala.\nGogoratu egin nintzan, nere garai bateko azal leun-leunaz. Edozein urratuk min izugarria egiten duen garaiaz, nerabezaroaz. Eta handik gaur arteko bidaia. Nola gogortzen dan azala, nola jun dan sendotzen, zailtzen, arazoak beste patxada batez, beste poz batez hartzeraino.\nZeinek hogei urte izan! Esaten da maiz. Tira, ez dakit ba zuek. Ni oso azal leunekoa izandakoa naiz eta… Ni, nagoen honetan konforme. Zimurrago, burusoilago, astunago… Baina irriparretxo honekin ezpain muturrean.\n. Patxi en 12:22 da manhã\nJozulin 5/02/2006 1:52 da tarde\nHortaz, badakigu nondik datorkizun azal gogorra...^_^\nsei 5/02/2006 10:43 da tarde\nZe kuriosoa! Idatzi duzuna irakurri dudanean gauza dexente etorri zaizkit burura. Batez ere, bizitzaren eta ingurukoen aurrean bakoitzak hartzen dugun papera.\nNik inguruan badut "dramarako" joera duen jendea! Baina dramarako zentzu negatiboenean!! Edozein gauza gertatu (euria hasi, adibidez) eta munduko gauzarik okerrena gertatu izan balitzaio bezala erreakzionatzen duen jendea. Ahal dela horrelako jendea urrun mantentzen saiatzen naiz.\nNik nahiago: "Acá no pasa nada!" adieraztea, nahiz eta horrekin batzuetan azalean zimurren bat gehitu. Ingurukoak aldiro ez aztoratzen saiatu... Ez dakit, baina, agian, filmeko amonaren patxada ez da bene-benetakoa...\nZuk uste, Patxi, azala gogortzen doala? Baliteke, adinean aurrera joan ahala, jende gutxiagok izatea gure azala zeharkatzeko ahalmena, baina hori lortzen dutenek izugarrizko urratuak egin ditzakete. Urratuek beti min egiten dute, batez ere, gertukoengandik badatoz...\nPatxi 5/03/2006 12:38 da manhã\nJozulin, euskal blogosferan kontatzen direnak, izeberg baten tontortxoa baino ez dira. Gainerantzekoak, kontu intimoagoak, ezkutukoak, kontatu ezin direnak... nereak barne, prentsa arrosa lirateke :-)\nAzaltzen zeran bakoitzean ideia xelebreren bat iradokitzen didazu. Ea egunen batean. Bainera/dutxarena baino lehenago edonola ere!\nAmonaren patxada benetakoa da bai. Asko hitzegin daiteke horri buruz hala ere, egia.\nEdonork har dezake mina. Edonori egin diezaiokete sekulako urratua. Errezago egingo du aurrera ordea, urratuetan "entrenatuta" dagoenak.\nBadira pertsona batzuk, minik ez hartzeko sekulako harresia eraikitzen dutenak bere inguruan. Zeharo isten direnak, inori sartzen uzten ez diotenak. Seguruaren plantak eginagatik ere, zeharo bakartiak, zeharo hauskorrak direnak.\nInork hauei min egitea lortzen badu, errukarriak. nekez egingo dute aurrera.\nHarresia haundiegia, potoloegia bada berriz... Zer jaso dute bizitzan? Zartateko on bat baino mingarriagoa da ez bizitzea, itxita egotea.\nFilmeko amonak, hoietako urratu bat baino gehiago zituela esango nuke. Hiltzen ez zaituenak, indartsuago egiten zaitu. Hori dala amona honen kasua, hori iruditu zitzaidan.\nPablo Traperori galdetu behar! Edo berorri, hobe.


Villasavary - Wikipedia, entziklopedia askea.\n43°13′16″N 2°02′21″E / 43.2211°N 2.0392°E / 43.2211; 2.039243°13′16″N 2°02′21″E / 43.2211°N 2.0392°E / 43.2211; 2.0392\nBram, La Cassaigne, Fanjeaux, Laurabuc, Laurac, Pexiora, Villepinte eta Villesiscle\n636 (%52.5) 573 (%47.3)\nVillasavary (frantsesez eta ofizialki: Villasavary) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 1.281 biztanle zituen.\n2007an Villasavary udalerrian erroldatutako biztanleak 1.122 ziren. Familiak 425 ziren, horien artean 97 pertsona bakarrekoak ziren (53 bakarrik bizi ziren gizonak eta 44 bakarrik bizi ziren emakumeak), 171 seme-alabarik gabeko familiak ziren, 118 seme-alabak dituzten bikoteak ziren eta 39 seme-alabak dituzten guraso-bakarreko familiak ziren.\n2007an 531 etxebizitza zeuden, 444 familiaren etxebizitza nagusia ziren, 62 bigarren erresidentzia ziren eta 25 hutsik zeuden. 480 etxeak ziren eta 48 apartamentuak ziren. 444 etxebizitza nagusietatik 309 bere jabearen bizilekua ziren, 107 alokairuan okupaturik zeuden eta 27 doan lagata zeuden; 14 etxek gela bat zuten, 20 etxek bi zituzten, 61 etxek hiru zituzten, 116 etxek lau zituzten eta 232 etxek bost zituzten. 299 etxek euren parking plaza propioa zuten azpian. 211 etxetan ibilgailu bat zegoen eta 186 etxetan bat baino gehiago zituzten.\nVillasavary udalerriko biztanleria-piramidea 2009an .\n2007an lan egiteko adina zuten pertsonak 706 ziren, horien artean 481 aktiboak ziren eta 225 inaktiboak ziren. 481 pertsona aktiboetatik 407 lanean zeuden (234 gizon eta 173 emakume) eta 73 langabezian zeuden (28 gizon eta 45 emakume). 225 pertsona inaktiboetatik 90 erretiraturik zeuden, 58 ikasten zeuden eta 77 "bestelako inaktibo" gisa sailkaturik zeuden.\n2009an Villasavary udalerrian 420 unitate fiskal zeuden, 1.065 pertsonek osaturik. Pertsona bakoitzeko diru-sarrera fiskalaren mediana urteko 14.875 euro zen.\n2007an zeuden 40 komertzioetatik, 1 erauzte enpresa zen, 1 janari enpresa zen, 2 bestelako produktu industrialen fabrikazioko enpresak ziren, 11 eraikuntza enpresak ziren, 6 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 2 finantziazio enpresak ziren, 5 higiezinen enpresak ziren, 1 zerbitzu enpresa zen, 5 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 13 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 4 igeltseroak, 1 margolaria, 1 iturgina, 2 argiketariak, 1 ile apaindegia, 1 jatetxe eta 1 higiezinen agentzia.\n2000. urtean Villasavary udalerrian 35 nekazaritza-ustiategi zeuden, 2.242 hektarea erabiltzen.\nFanjeaux (3,7 km)\nLa Cassaigne (4,1 km)\nVillesiscle (4,4 km)\nLa Force (5,1 km)\nLaurac (5,4 km)\nPexiora (5,4 km)\nLaurabuc (5,8 km)\nLasserre-de-Prouilhe (5,8 km)\nBNF: 15246953j (data)


Gaztebizz - Gazte Informazioa - Lifestyle - Erabagia hartzea\nTatuajeak : Erabagia hartzea\nTatuaje bat bizi guztirako konpromisoa izan daiteke edo bizi guztirako ez bada, epe luzerakoa gitzienez. Egia da kentzeko bideak dagozala, baina ez da pentsatu barik hartzeko moduko erabagia. Ondo pentsatu behar da zer, non, zelan, nork... egingo deutsun tatuajea. Ez eizu inoiz egin moda bat dalako, zure lagunen batek egin daualako, norbaiti gustatuko jakolako... Tatuaje bat oso gauza pertsonala da.\nTatuajea non jarriko dozun aukeratzea:\nGorputzeko edozein ataletan tatuaje bat egin daiteke, baina danak ez dira bardin ikusten eta ez dabe min bardina igarten... Gantz gitxiago daben atalak edota hazurretik gertuen dagozanak minberagoak dira tatuajea egiteko orduan.\nGainera pentsatu eizu egunero eta uneoro ikusiko dozun leku batean egin nahi dozun (eskuak, eskumuturrak, besoak...) edo besteek ikusi ahal izatea nahi dozun, baina zuk zeuk nahi dozunean baino ez.\nEtengabe ikusten dozun tatuaje batez aspertzeko joera daukagula esaten dabe... Gainera, danek ikusteko moduko tatuaje batek lan- eta gizarte-arazoak ekarri ahal deutsuz... Nahiz eta tatuajeak gaur egun oso normalizatuak dagozan, oraindik badagoz aurreiritziak dabezan pertsonak. Baina honek ez zaitu lur jota itzi behar, dana dala, kontuan izan erabagia hartzerakoan.\nGitxi ikusten dan tatuaje bat larruazal zati handi bat tatuatu nahi dabenentzako aproposa da (adibidez lepo guztia) edo euren tatuajeaz nazkatu nahi ez dabenentzat. Orkatila, oina, sorbalda edo omoplatoa nahiko erabiliak dira tatuajea iksugarri izateko baina aldi berean, nahi dozunean estaldu ahal izateko.\nZer tatuatu nahiko zeunke? Nonoren izena, tximeleta bat, herensuge bat, maitagarri bat... ohiko aukerak dira, baina sakon pentsatu.\nPertsona bat zure bizitzatik igaro daiteke eta denboragaz damutu egin zaitekez... Eta marrazkiei dagokionez, pentsa heldu egiten zaren heinean zure gustuak aldatu egingo direla, horregatik gure gomendioa tatuaje “neutro” bat egitea da (zuretzat esanahia daukan sinboloren bat esaterako).\nKontuan izan gainera, aukeratzen dozun marrazkiak tatuajearen tamainan eragina izango dauala... Baina guzti horren gainetik, erabagia zurea da!


X. Pub Ibiltaria, artearen demokratizazinoan beste pausu bat\nBizkaie! 2006-05-05 00:00 Musikea\nX. The Pub Ibiltaria // Kontzertuak: - 2006-04-29, zapatuan, Elizondon (Nafarroa), Lur dantzalekuan. - 2006-05-05, barikuan, Elgoibarren (Gipuzkoa), Herri antzokian, 19:00retan. - 2006-05-06, zapatuan, Andoainen (Gipuzkoa), Bastero kulturunean. - 2006-05-11, eguenean, Santurtzin (Bizkaia), Serantes Kultur Aretoan, 20:00etan. - 2006-05-12, barikuan, Errenterian (Gipuzkoa). - 2006-05-13, zapatuan, Lakuntzan (Nafarroa). - 2006-05-18, eguenean, Barakaldon (Bizkaia), BEC. - 2006-05-19, barikuan, Deuston (Bizkaia), ikastolan. - 2006-05-21, domekan, Gasteizen (Araba), Principal antzokian (Udal bandeagaz batera), 12:30etan. - 2006-05-21, domekan, Agoitzen (Nafarroa), 19:00retan. - 2006-05-25, eguenean, Legazpin Gipuzkoa). - 2006-05-26, barikuan, Ermuan (Bizkaia). - 2006-06-01, eguenean, Iruiñean ...\nKokein taldearen DVDa\n1999ko urrian, beste hainbat taldetan ibilitako musikariakaz (Luther, Kukka, Kafha, Ehun Kilo) eratutako taldea da Kokein. Eibarko lokaletan dagoan estudioan gaur egun topauezina dan maketa bat grabau eben. Musikea bere osotasunean ulertzen dabe, estilo jakin batetik baino askotatik edaten dabela ohartarazoz. Rock-aren ikuspegi barri batean mobiduten dira lokalean kantak sortzerako orduan. 2002. urtea lanez eta ilusinoz beterikoa izan zan taldearentzat, eta horren ordainsari legez, taldearen diskografia estreinauko eban 6 abestiz osotutako aurkezpen diskoa etorri zan. Horren ondoren, 2004. urtearen amaieran ...\nThe Sisters of Mercy taldeak Bilboko Santana 27 aretoan joko dau maiatzaren 14an\nBizkaie! 2006-05-04 02:00 Musikea\nAskorentzat azken 20 urteetako eragin handieneko taldea da The Sisters of Mercy.\nGetxoko XXX. Jazzaldia garagarrilaren 1etik 5era bitartean\nBizkaie! 2006-05-03 02:00 Musikea\nEddie Palmieri & Afro-Caribbean Jazz All-Stars, Didier Lockwood-Cobham String Quartet edo Philip Catherine Triok joko dabe Getxoko Jazzaldiaren 30. urteurrenean.\nGaragarrilaren 1etik 5era bitartean egingo dan Getxoko Europar Jazzaldiaren 30. edizinoak baditu daborduko izen nagusiak.\nHelloween, Baron Rojo eta Kreator Gernikako Metalway jaialdian\nBizkaie! 2006-04-28 00:00 Musikea\nKupela taldearen erromeria\nLeihotikan: 'Ilunago, ederrago'\nFitxa teknikoa: · Disko hau 2006ko zezeilaren 13tik 26ra Iruñeko K estudioetan grabau, nahastau eta masterizau zan, teknikaria Alberto Porres izan zalarik. · Produkzinoa: Marino Goñi eta Leihotikan. · Diseinu grafikoa: Euskalgraf. · Promozino argazkiak: Lander F. Arroiabe. · Kanta guztiak Leihotikan taldearenak dira, 'No oirás' eta 'Korapilatuak' izan ezik. 'No oirás': Ezin Izan taldearena. 'Korapilatuak': doinua herrikoia eta hitzak Iñigo Ibarrarenak. · Disko honetan kolaborau daben lagunak: - Xabier Fernandez (Kerobia): ahotsa 'Industriapean alokatuak' kantuan . - Jule Goñi: ahotsa 'Ilunago, ederrago' kantuan. - 'Zure soineko urdina' kantuan: Rubén ...\nSu Ta Garren hamaigagarrena, kalean\nKontzertuak Daborduko, zuzenean aurkeztu dabe diskoa, Ibarran (Gipuzkoa). Lehenengo kontaktua ona izan zala dinoe eta aurrerantzean zer pasauko dan jakiteko, hona hemen kontzertuen zerrendea: - Apirilak 21, Bilboko Santana 27 aretoan. - Apirilak 22, Gasteizko Azkenan. - Apirilak 29, Gatikan. - Apirilak 30, Lazkaon. - Maiatzak 6, Iruñeko Artsai aretoan. - Maiatzak 20, Madrilen. - Bagilak 2, Bartzelonan. Bizkaie!\nOrtophonk Brasilen zuzenean\nOrtophonk zuzenean: - Apirilaren 17an eta 18an, Brasilen. - Maiatzaren 13an, Gasteizeko Azkena aretoan, gaueko 22:00etan. - Maiatzaren 26an, Arrasateko '3.60' aretoan. - Garagarrilaren 2an, Madrileko Boadilla del Monte Jazz Jaialdian. - Garagarrilaren 7an, Laudion. - Garagarrilaren 15ean, Tenerifeko Jazz Jaialdian. - Abuztuaren 10ean, Huescan. - Abuztuaren 11, 12 eta 13an, Fuerteventurako Jazz Jaialdian. Bizkaie!\n‘Dzanga’, Four Friends taldearen bigarren diskoa\nBizkaie! 2006-04-21 00:00 Musikea\nFour Friends 1999ko zemendian sortu zan Bilbon. Hainbat estilo buztartzen dituan taldea da, jazz-a, blues-a, pop-a eta rock-a. Four Friends-ek abesti propioak zein estandarren bersinoak era instrumentalean egiten ditu. Taldearen abiapuntua Deustuko Mr. Jam Musika Zentrua da. Bizkaie!\nEuskal Herriko Musika Eskolen II. Nazinoarteko Biltzarra Bilbon egingo da apirilaren 6, 7 eta 8an\nAntolatzaileek apustu handia egin dabe Biltzarra antolatzen, era askotako entzule potentzialei emon jake eta parte hartzeko aukerea: · Musika Eskolak eta Kontserbatorioak. · Musika, dantza eta arte eszenikoetako profesionalak. · Unibersidadea: irakasleak, ikasleak eta irakaskuntzearen, osasunaren eta gestinoaren alorretako ikerlariak. · Derrigorrezko hezkuntzako irakasleak. · Osasun-arloetako profesionalak (foniatria, traumatologia, psikologia, fisioterapia...) · Administrazino publikoa. Bizkaie!\n'Kantuketan' Getxon, Iker Goenaga, The Uski's, Ken Zazpi eta Juan Carlos Perezegaz\nGazte Topagunea 2006\nLehenengo egunean, (apirilak 14, barikua), ‘Gaztetxe’ gunea dalakoan, Mikel Urdangarin izango da disko barriko abestiak aurkezten arratsaldeko 18:00etatik aurrera. Gauez, gune berean, Musikherria egitasmoak bultzatutako bi talde gaztek joko dabe, Anger eta Banda Batxoki, 20:30etatik aurrera. Egun berean, ‘Karpa erraldoia’ dagoan lekuan, Obrint Pas eta Ken 7 Gernikako talde arrakastatsuaren kontzertuak izango dira. Zapatuari jagokonez, ‘Gaztetxe’ gunean, hip hop doinuak izango dira Ari kantariagaz. Espainiako hip hop musikan izen esanguratsua da Ari. Beragaz batera, Mix6t taldeak joko dau ...\nRafa Rueda: 'gauza txikien aldarrikapena egin gura izan dot'\nVan Morrison Bilbora dator barriro\nBizkaie! 2006-04-14 00:00 Musikea\nGor diskoetxearen 15. urtebetetzea\nDepeche Mode taldeak Donostian joko dau garagarrilean\n'Hiriko istorioak', J C Perezen disko barria\nJuan Carlos Perez Itoiz taldeko abeslari legez ezagutu genduan orain 30 urtetik gora. Euskerazko pop musikearen barruan Itoiz izan da erreferentzia; 1974an sortu zan, Euskal Herrian rock mobimenturik ez egoanean, eta hasieratik lilurea sortu eban entzuleen artean. Aurrerago, 80ko hamarkadako euskal talderik arrakastatsuena izan zan. Juan Carlos Perezek musikea ez dau sekula baztertu eta bakarka be disko batzuk plazaratu izan ditu. Zenbait talderentzat produkzino artistikoak egin izan ditu (Jotakie, Tahúres Zurdos eta Piztiak. Geroago Maixa Ta Ixiar taldearen 'Uhinez Uhin ...\n'Folk me, laztana', Joseba Irazoki eta Michael Roff\nBizkaie! 2006-04-07 00:00 Musikea\n‹‹ Aurrekoak 1 2 3 4 ... 159 160 161 162 163 164 165 166 ... 178 179 180 181 Hurrengoak ››


Enplegua, gazteria eta aniztasun funtzionala jardunaldia - EGK Enplegua, gazteria eta aniztasun funtzionala jardunaldia - EGK\nEuskadiko Gazteriaren Kontseiluak (EGK) Enplegua, gazteria eta aniztasun funtzionala jardunaldia antolatu du datorren amaitzaren 10ean Boluntan (Bilbo), zeinaren helburua aniztasun funtzionala duten Euskadiko gazteek lan bat aurkitzeko eta behin lan bat aurkitzen dutenean dituzten lan baldintzen problematikaren inguruko hausnarketa bat bultzatzea den.\nJardunaldia bi zatitan banatuta egongo da. Lehendabizi, mahai inguru bat egingo da non gaia lantzen duten hainbat gizarte agentek parte hartuko duten, eta ostean, gerturatu direnen artean dinamika parte hartzaile bat burutuko da iritziak, beharrak eta hausnarketak plazaratzeko denbora izanik.\nEz dago gaiaz zertan gehiegi jakin, are gutxiago aditua izan beharrik. Gaian interesa izatea eta norberaren esperientzian bizi izandako egoeretatik proposamenak guztion artean eraikitzeko prestutasuna besterik ez da beharrezkoa.\nJarraian, jardunaldirako aurreikusia daukagun data, ordua eta tokia helarazten dizkizuegu eta, atxikiturik, saioaren gidoia.\nData: maiatzak 10\nTokia: Boluntako Areto Nagusia (Zabalbide 1 Kalea)\nApuntatzeko hurrengo formularioa bete behar duzu soilik edo hurrengo helbide elektronikora idatzi bizibaldintzak@egk.org maiatzaren 9a baino lehen\nEdozein galdera egin edo argibide gehiago eskatzeko, harremanetan jarri gurekin 945.22.06.01 telefonoan edo bizibaldintzak@egk.org helbidean.